Suldziri

Suldziri (Sphyrapicus) ir dzilnu dzimtas (Picidae) ģints, kas apvieno 4 mūsdienās dzīvojošas sugas.World Bird List: Woodpeckers, 2020 Tās visas mājo Ziemeļamerikā un ir gājputni.Genus: Sphyrapicus

 Kopīgās īpašības 
Šīs ģints dzeņi ir slaidi putni ar stīvu asti un relatīvi gariem spārniem. Lidojuma raksturs viļņveidīgs, mijoties mirkļiem, kad putns lido, ātri sitot spārnus, un mirkļiem, kad spārni tiek piekļauti cieši pie ķermeņa. 

Kā jau putnu nosaukums norāda, suldziri barojas galvenokārt ar koku sulu, dažādās sezonās mainot kokus un krūmus, no kuriem tiek sūkta sula. Mazuļi tiek baroti ar kukaiņiem, kas ierodas, lai arī dzertu koku sulu no suldziru izurbtajiem caurumiņiem koku mizā. Viens no suldziru iecienītākajiem kokiem ligzdošanas sezonas laikā ir bērzs. Tā kā suldziri urbj caurumus veselos kokos, tie tiek uzskatīti par koku kaitēkļiem.TATE, J. 1973. Methods and annual sequence of foraging by the sapsucker. Auk 90:840-856. Dažas koku sugas suldziri ietekmē vairāk, citas mazāk. Ir koki, kas suldziru savainoti, drīz pēc tam mirst, piemēram, Amerikas pelēkais bērzs (Betula populifolia), papīra bērzs (Betula papyrifera), sarkanā kļava (Acer rubrum), sarkanā egle (Picea rubens) un Kanādas hemlokegle (Tsuga canadensis).Sapsucker: Damage Varies with Tree Species and Seasons

 Sistemātika 
Suldziru ģints (Sphyrapicus)
Dzeltenvēdera suldziris (Sphyrapicus varius)
Melngalvas suldziris (Sphyrapicus thyroideus)
Sarkankrūšu suldziris (Sphyrapicus ruber)
Sarkanskausta suldziris (Sphyrapicus nuchalis)

 Atsauces 

 Ārējās saites 
Xeno-Canto: Genus Sphyrapicus